# Barbat

### A Wikipédiából, a szabad lexikonból.

Barbat vagy teljes nevén Barbat na Rabu település a horvátországi Rab-szigeten. Rab várostól délkeletre található a sziget délnyugati oldalán, a Barbati-csatorna mentén. Lakosainak száma kb. 1000 fő.

Barbat volt az első település, amelyet a Rabra települők megalapítottak. A helyiek már a kezdetektől fogva állattenyésztéssel (juhok és méhek elsősorban), valamint zöldség- és gyümölcstermesztéssel foglalkoztak.

Manapság a városka az idegenforgalomból él, számos kisebb, de jól felszerelt jachtkikötő és -javítóműhely áll a hajósok rendelkezésére. A városkától délre elterülő Pudarica homokos-aprókavicsos strandja vonzza az ide látogatókat. A Barbati-csatorna kiváló vitorlázó-, szörf- és vízisízőhely.

Közigazgatásilag a településhez tartozik Mišnjak, mely a sziget déli kompkikötője, sűrű kompjáratokkal a szárazföldi Jablanac felé.

Barbattal szemben fekvő hosszú, keskeny Dolin sziget lakatlan.

Látnivalói: A Kamenjak oldalában található kora keresztény Szent Demjén templom (mely egykor görög erődítmény volt), valamint a városka központjában álló Szent István templom.

## [szerkesztés] Külső hivatkozások

- A település hivatalos oldala
- Rövid információ Barbatról képekkel

| Rab-sziget települései |
Banjol | Barbat | Kampor | Lopar | Mundanije | Palit | Rab | Supetarska Draga

A lap eredeti címe "http://hu.wikipedia.org../../../b/a/r/Barbat.html"

Kategória: Rab-sziget települései

##### Views

- Szócikk
- Vitalap
- Aktuális változat

##### Keresés